Ажаніўся Эдвард Вайніловіч у трыццаць пяць гадоў, забяспечыўшы да таго часу дабрабыт чатырох сясцёр і цвёрда стаўшы на ногі. Яго абранніцай стала любімая дзяўчына Алімпія Узлоўская. Жаніцьба Эдварда з Алімпіяй прынесла ў яго дом цяпло і самую лепшую з уцех — гэта дзіцячы смех. Сына Эдварда Вайніловіча назвалі ў гонар Апостала Сымона, дачку назвалі ў гонар Св. Алены — маці імператара Канстанціна, які ў 325 годзе прызнаў хрысціян і забараніў іх праследаванне. Аднак сямейнае жыццё стала цяжкім выпрабаваннем для мужа і жонкі.